# Comissió Von der Leyen II

La Comissió Von der Leyen II és l'actual Comissió Europea, el braç executiu de la Unió Europea, en funcions des de l'1 de desembre de 2024 i que durarà fins a les eleccions europees de 2029, durant la X legislatura del Parlament Europeu. Té, per segona vegada consecutiva, a l'alemanya Ursula von der Leyen com a presidenta i a més està formada per un comissionat de cadascun dels estats membres de la Unió Europea (excepte l'estat de la presidenta, Alemanya).

## Elecció

Una vegada finalitzades les eleccions al Parlament Europeu de 2024, on el Partit Popular Europeu va tornar a guanyar les eleccions amb 176 eurodiputats enfront dels 139 del Partit dels Socialistes Europeus i els 74 de l'aliança Renovar Europa, amb el Partit de l'Aliança dels Liberals i Demòcrates per Europa, el Partit Demòcrata Europeu i Renaixement, va començar una ronda de negociacions liderades per Donald Tusk i Kyriakos Mitsotakis pels democristians i Pedro Sánchez i Olaf Scholz pels socialdemòcrates on es va acordar proposar, de nou, a Ursula von der Leyen com a candidata a presidenta de la Comissió Europea, junt amb altres càrrecs importants de la Unió Europea.
La candidatura d'Ursula es va aprovar el 27 de juny de 2024, al Consell Europeu, amb els vots favorables de la gran majoria d'estats membres de la Unió, amb l'excepció d'Hongria i Itàlia, països liderats per Viktor Orbán i Giorgia Meloni i amb partits d'extrema dreta al govern. El 18 de juliol, i dins la primera sessió de la legislatura, el Parlament Europeu va debatre en plenari la candidatura d'Ursula i posteriorment va ser aprovada pel plenari amb 401 vots a favor i el suport del Grup del Partit Popular Europeu, l'Aliança Progressista de Socialistes i Demòcrates, Renovar Europa i Els Verds/Aliança Lliure Europea, 284 en contra i 22 abstencions.
El mateix dia del nomenament d'Ursula von der Leyen com a candidata a presidenta de la Comissió, els 27 països de la Unió Europea van acordar proposar a l'estoniana Kaja Kallas, que fins aquell moment era primera ministra d'Estònia, com a nova alta representant de la Unió per a Afers exteriors i Política de Seguretat en substitució de Josep Borrell, amb el vot a favor de 26 països i i el vot en contra de Giorgia Meloni, en representació d'Itàlia.
El 17 de setembre de 2024, i després d'un procés de sol·licitud de candidatures als estats membre de la Unió Europea, Ursula von der Leyen va presentar en una conferència de premsa el col·legi de comissaris i les seves carteres, amb una proporció de dones del 40,7% enfront del 44,4% de 2019 i una mitjana d'edat de 52 anys, baixant dels 56 del seu primer mandat. Pel que fa a l'estructura, es va proposar un col·legi amb 6 vicepresidències executives enfront de les 7 vicepresidències de 2019 (3 d'elles executives) i amb un fort enfocament en la competitivitat, la política industrial i la defensa. El 19 de setembre, el Consell de la Unió Europea va ratificar la llista.
Finalment, el 27 de novembre de 2024 el plenari del Parlament Europeu, una setmana més tard del previst per l'intent de boicot del Partit Popular a Teresa Ribera per la gestió la gota freda de 2024 al País Valencià, va votar la llista completa del Col·legi de Comissaris amb el vot favorable de 282 eurodiputats dels 370 presents, el que representa el 51% de suport, el col·legi amb menys suport des que se li va atorgar el dret de vot al Parlament .

## Col·legi de Comissaris

La Comissió Europea és dirigida pels 27 membres del Col·legi de Comissaris, que tindran el mandat per la legislatura 2024-2029. És aquest organisme el que decideix les prioritats polítiques i estratègiques de la Comissió Europea.
Comissió Von der Leyen II :
* Acordat al Consell Europeu del 27 de juny de 2024 • Aprovat pel Parlament Europeu el 27 de novembre de 2024 ||||||||

## Referències

* ↑ «Comissió Europea» (en castellà). Hablemos de Europa. [Consulta: 16 desembre 2023].
* ↑ «El paper del Consell Europeu en les nominacions i nomenaments» (en anglès). Consell Europeu. [Consulta: 19 gener 2025].
* ↑ «Pedro Sánchez i Olaf Scholz seran els negociadors a Brussel·les per al repartiment de càrrecs en les institucions de la UE» (en castellà). Cadena SER, 10-06-2024. [Consulta: 18 juliol 2024].
* ↑ Castro, Irene. «Acord per al repartiment del poder de la UE: Von der Leyen seguirà en la Comissió Europea i António Costa presidirà el Consell» (en castellà). El Diario, 25-06-2024. [Consulta: 18 juliol 2024].
* 1 2 Moens, Barbara; Hernández-Morales, Aitor; Vela, Jakob Hanke; Barigazzi, Jacopo; Leali, Giorgio. «Von der Leyen, Costa y Kallas sacan los puestos de trabajo de la UE» (en anglès). Politico, 27-06-2024. [Consulta: 18 juliol 2024].
* ↑ Liboreiro, Jorge. «Els líders de la UE arriben a un acord sobre els alts càrrecs: Ursula von der Leyen, António Costa i Kaja Kallas» (en castellà). Euronews, 27-06-2024. [Consulta: 18 juliol 2024].
* ↑ Vizner, Jose. «Meloni vota en contra de Von der Leyen: "habría traicionado nuestros principios"» (en castellà). Negocios TV, 18-07-2024. [Consulta: 18 juliol 2024].
* 1 2 Moens, Barbara; Wax, Eddy; Griera, Max. «Ursula von der Leyen guanya el segon mandat com a presidenta de la Comissió Europea» (en anglès). Politico, 18-07-2024. [Consulta: 18 juliol 2024].
* ↑ Castro, Irene. «Acord per al repartiment del poder de la UE: Von der Leyen seguirà en la Comissió Europea i António Costa presidirà el Consell» (en castellà). El Diario, 25-06-2024. [Consulta: 18 juliol 2024].
* ↑ Liboreiro, Jorge. «Els líders de la UE arriben a un acord sobre els alts càrrecs: Ursula von der Leyen, António Costa i Kaja Kallas» (en castellà). Euronews, 27-06-2024. [Consulta: 18 juliol 2024].
* ↑ Moens, Barbara; Hernández-Morales, Aitor; Vela, Jakob Hanke; Barigazzi, Jacopo; Leali, Giorgio. «Von der Leyen, Costa y Kallas sacan los puestos de trabajo de la UE» (en anglès). Politico, 27-06-2024. [Consulta: 18 juliol 2024].
* ↑ «Comissaris designats (2024-2029) - Comissió Europea» (en anglès). Comissió Europea. [Consulta: 19 gener 2025].
* ↑ «Ursula von der Leyen presenta els seus nous comissaris europeus» (en anglès). Politico, 16-09-2024. [Consulta: 19 gener 2025].
* ↑ Coi, Giovanna; Cokelaere, Hanne. «La nova Comissió de Von der Leyen: homes i lleugerament menys estanca» (en anglès). Politico, 17-09-2024. [Consulta: 19 gener 2025].
* ↑ «Rastrejador de la Comissió VDL 2.0» (en anglès). Euroactiv. [Consulta: 19 gener 2025].
* ↑ «Missatge de Sophie Pornschlegel» (en anglès). Linkedin, 17-09-2024. [Consulta: 19 gener 2025].
* 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 «El Consell adopta la llista de candidats proposats per al seu nomenament com a membres de la Comissió» (en anglès). Consell Europeu, 19-09-2024. [Consulta: 19 gener 2025].
* ↑ «El PP frena el nomenament de Ribera com a comissària europea, retardant el de la resta de candidats una setmana» (en castellà). RTVE, 12-11-2024. [Consulta: 19 gener 2025].
* 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 Griera, Max; Coi, Giovanna. «El Parlament aprova la Comissió de dretes de von der Leyen per a l'1 dedesembre» (en anglès). Politico, 27-11-2024. [Consulta: 19 gener 2025].
* ↑ «Els Comissaris» (en anglès). Comissió Europea. [Consulta: 28 desembre 2023].
* ↑ «Com s'organitza la Comissió» (en anglès). Comissió Europea. [Consulta: 29 desembre 2023].

## Enllaços externs

* Web oficial de la Comissió Europea